Bulan Oktober kamari aya tragedi sepak bola nu nyebabkeun korban jiwa. Tragedi Kanjuruhan kajadian di Malang tepatna di Stadion Kanjuruhan saatos pertandingan Arema FC lawan Persebaya Surabaya. Kajadian dipicu ku supporter nu turun ka lapang. Aya nu nyebatkeun supporter turun kusabab kuciwa tim na eleh aya oge nu nyebatkeun kusabab supporter hoyong panggih sareng pemain nu tos ngabela timna. Polisi nu aya diarea eta ngarespon ku cara ngabedilkeun gas air mata. Sanes ka supporter nu turun hungkul nanging ka penonton nu lalajo di tribun. Kusabab gas air mata eta penonton panik teras buru-buru kaluar ti stadion. Ngan deudeuh, seueur penonton nu teu tiasa kaluar tur kajebak. Paciwehna jelema sareng gas air mata nyiptakeun cilaka. Total korban dina tragedi ieu nyaeta 134 urang.